wannaphong/clean_thaiwikipedia huggingface dataset:
# จอโกโก
จอโกโก (เกิด 20 ธันวาคม 1992) เป็นนักฟุตบอลชาวพม่า เล่นในตำแหน่งกองหน้าให้กับทีมชาติพม่า เขาทำได้ประตู 5 ประตูในฟุตบอลชายในซีเกมส์ 2011 ช่วยให้ทีมชาติพม่าชุดอายุไม่เกิน 23 ปี จบในอันดับ 3 และสามารถคว้าเหรียญทองแดงมาครองได้สำเร็จ

 อาชีพ 
จอโกโกเริ่มต้นค้าแข้งกับสโมสรในลีกบ้านเกิดชื่อเซยาชเวมเย ในฐานะนักเตะเยาวชนเมื่อ ค.ศ. 2009 ก่อนจะก้าวขึ้นมาติดทีมชุดใหญ่ในปีถัดมาและได้แสดงทักษะความสามารถให้เห็นจึงถูกเรียกตัวไปติดทีมชาติพม่า โดยลงเล่นให้กับทีมชุดใหญ่ไป 2 ปี ตั้งแต่ ค.ศ. 2010–2012 ทั้งสิ้น 41 นัด ยิงได้ 18 ประตู

จากนั้นใน ค.ศ. 2013 สโมสรย่างกุ้งยูไนเต็ด สโมสรชื่อดังในลีกบ้านเกิด ได้ซื้อตัวจอโกโกไปด้วยค่าตัวมหาศาล ทำให้เขากลายเป็นตัวหลักทั้งในสโมสรและทีมชาติ รวมถึงพาทีมต้นสังกัดคว้าแชมป์เมียนมาเนชันแนลลีกได้ถึง 2 สมัย และเจเนอรัลอองซานชีลด์ (General Aung San Shield) อีก 1 สมัย

กระทั่งเดือนธันวาคม ค.ศ. 2017 สโมสรเชียงราย ยูไนเต็ดจากไทยลีก ได้เซ็นสัญญาดึงมาร่วมทีมในฐานะโควตาอาเซียนด้วยสัญญายืมตัว 1 ปี โดยประเดิมสนามให้กับทีมในไทยลีกนัดที่เสมอ 1– 1 กับเอสซีจี เมืองทอง ยูไนเต็ด ที่เอสซีจีสเตเดียม เมื่อวันเสาร์ที่ 3 มีนาคม ค.ศ. 2018
# จอมจักรพรรดิหย่งเจิ้น
จอมจักรพรรดิหย่งเจิ้น   เป็นละครโทรทัศน์ที่กล่าวถึงพระราชประวัติของจักรพรรดิหย่งเจิ้น นำแสดงโดย ถัง กั๋วเฉียง, เจียว หวง, ซู่ หมิน, หวัง หุ่ยฉุน, หวัง หุ่ย, ตู้ อู้ลู่, เจียง กวงอู่, ตู้ จื่อกัว ออกอากาศทางช่อง 3 แฟมิลี

เนื้อเรื่องย่อ
ปี ค.ศ. 1722 ราชวงศ์ชิง วันที่ 13 เดือน 11 ปีที่ 61 แห่งรัชกาลจักรพรรดิคังซี ซึ่งทรงครองราชย์ยาวนานถึง 61 ปีได้เสด็จสวรรคต องค์ชายที่ขึ้นครองราชย์สืบต่อจากคังซีนั้นกลับไม่ใช่องค์ชายรองที่ดำรงตำแหน่งรัชทายาทมาเป็นเวลาเกือบสี่สิบปี ไม่ใช่องค์ชายสามผู้ที่มีความรอบรู้ ไม่ใช่องค์ชายแปดผู้ที่มีความสามารถชื่อเสียงเลื่องลือไปทั่ว ไม่ใช่องค์ชายสิบสี่ที่จักรพรรดิคังซีทรงโปรดปรานเป็นที่สุด ทว่ากลับเป็นอิ้นเจิ้นองค์ชายสี่ผู้ซึ่งมีใบหน้าที่เยือกเย็น

หากกล่าวถึงชื่อเสียงของอิ้นเจิ้นองค์ชายสี่นั้นไม่ค่อยสู้ดีเท่าใดนัก เพราะเมื่อครั้งบรรเทาทุกข์ที่เจียนหนัน อิ้นเจิ้นเป็นหัวแรงใหญ่ที่ปลุกระดมชาวบ้านให้ก่อเรื่องขึ้น โดยเป็นผู้วางแผนนำเงินจำนวนสองล้านกว่าตำลึงจากกระเป๋าของขุนนางและเศรษฐีท้องถิ่น ติดตามทวงหนี้ของท้องพระคลัง บีบบังคับขุนนางเก่าแก่ต้องผูกคอตายตาม ๆ กัน นอกจากนี้ยังทำให้องค์ชายทั้งหลายต่างต้องพากันขายทรัพย์สินที่มีอยู่อีกด้วย

คดีใส่ร้ายของกรมอาญา อิ้นเจิ้นเป็นผู้ที่เสี้ยมให้องค์ชายแปดและองค์ชายทั้งหลายแตกคอกัน 

อิ้นเจิ้นยืมมือเหนียนเกิงเหยากวาดล้างเมืองเจียงเซี่ย เพียงคืนเดียวฆ่าคนถึงเจ็ดร้อยกว่าชีวิต

แต่ทว่า อิ้นเจิ้นก็เป็นคนหนึ่งที่เข้าใจถึงความเป็นอยู่ของพสกนิกรเป็นอย่างดี โดยตระหนักดีถึงพระเมตตาของจักรพรรดิคังซีที่มีต่อพสกนิกร แต่ในความคิดของอิ้นเจิ้นแล้วเพื่อความยิ่งใหญ่ของต้าชิงจำเป็นต้องกำจัดการทุจริตให้สิ้น นอกจากนี้ อิ้นเจิ้นยังเป็นผู้ที่มีความรอบรู้ทางธรรม ปรัชญาเมธีทั้งหลาย ตลอดจนการรู้จักใช้คนอีกด้วย

หลังจากที่อิ้นเจิ้นขึ้นครองราชย์แล้วได้ฉลองพระนามใหม่ว่าหย่งเจิ้น ราชกิจที่พระองค์ทรงกระทำเป็นสิ่งแรกคือริบทรัพย์ขุนนางที่ฉ้อราษฎร์บังหลวงกว่าแปดสิบคนเป็นของหลวง จนเป็นชนวนให้เกิดคดี

นั่วหมิ่นที่ซันซีขึ้น นอกจากนี้หย่งเจิ้นทรงปรับปรุงราชสำนักใหม่โดยรับคนที่มีความรู้ความสามารถเข้ามารับใช้ราชสำนัก กำจัดขุนนางที่ฉ้อราษฎร์บังหลวงให้สิ้นซาก เมื่อครั้งที่ซีเป่ยประสบภัยธรรมชาติและต้องการกำลังทหารจำนวนมาก หย่งเจิ้นได้ทรงยึดทรัพย์ขุนนางที่ฉ้อราษฎร์บังหลวงแล้วนำเงินจำนวนนี้ให้ความช่วยเหลือที่ซีเป่ย

หย่งเจิ้นทรงใช้การบริหารบ้านเมืองแบบใหม่ โดยได้รับความช่วยเหลือจากองค์ชายสิบสามโค่นอ๋องแปด ไม่เพียงเท่านี้พระองค์ยังทรงพระทัยเด็ดเดี่ยวสังหารโอรสของพระองค์เองอีกด้วย

ราชสำนักใหม่ถูกก่อตั้งขึ้นมาด้วยความยากลำบาก แต่กระนั้นก็ตามทำให้บ้านเมืองเจริญรุ่งเรือง เงินทองเต็มท้องพระคลัง ภาระที่พสกนิกรต้องแบกรับก็พลอยบรรเทาลง

ปี ค.ศ. 1735 วันที่ 22 เดือน 8 ปีที่ 13 แห่งรัชกาลหย่งเจิ้น ประวัติศาสตร์จีนจารึกถึงหย่งเจิ้นกษัตริย์ที่ทรงตรากตรำมาตลอดพระชนม์ชีพของพระองค์เสด็จสวรรคต ณ ที่ประทับงานของพระองค์เอง

นักแสดงนำ
ถัง กั๋วเฉียง รับบท องค์ชายหย่งเจิ้น
เจียว หวง รับบท จักรพรรดิคังซี
ซู่ หมิน รับบท องค์ชายแปด (หยินเริง)
หวัง หุ่ยฉุน รับบท องค์ชายสอง (หยินซื่อ)
หวัง หุ่ย รับบท องค์ชายสิบสาม (หยินเซียง)
ตู้ อู้ลู่ รับบท จาง ถิงอู่
เจียง กวงอู่ รับบท รัชทายาทหงจื้อ
ตู้ จื่อกัว รับบท เนียน เกิงเหนา
# แบร์นาร์ อ็องรี เซดริก ดูมบีอา
แบร์นาร์ อ็องรี เซดริก ดูมบีอา (เกิดวันที่ 11 พฤศจิกายน ค.ศ. 1992) เป็นนักฟุตบอลชาวไอวอรีโคสต์
# อนามัยช่องปาก
อนามัยช่องปากเป็นการรักษาปากของบุคคลให้สะอาดปราศจากโรคและปัญหาอื่น (เช่น ลมหายใจเหม็น) โดยการแปรงฟันและทำความสะอาดซอกฟันเป็นประจำ การรักษาอนามัยช่องปากสม่ำเสมอเป็นสิ่งสำคัญเพื่อป้องกันโรคของฟัน โรคของฟันที่พบบ่อยที่สุด ได้แก่ ฟันผุและโรคเหงือก รวมทั้งเหงือกอักเสบและโรคปริทันต์อักเสบDarby, M., & Walsh, Margaret M. (2010). Procedures Manual to Accompany Dental Hygiene: Theory and Practice. St. Louis, Mo.: Saunders/Elsevier การแปรงฟันสม่ำเสมอพึงแปรงสองครั้งต่อวัน คือ ก่อนอาหารเช้าและก่อนเข้านอน การทำความสะอาดซอกฟันก็สำคัญไม่ยิ่งหย่อนไปกว่าการแปรงฟันClaydon, N. (2008). "Current concepts in toothbrushing and interdental cleaning." Periodontology 2000, 48(1), 10–22. https://dx.doi.org/10.1111/j.1600-0757.2008.00273.x ทั้งนี้ เนื่องจากแปรงฟันไม่สามารถไปถึงบริเวณซอฟกันได้จึงทำความสะอาดพื้นผิวได้เพียงร้อยละ 50 มีอุปกรณ์ทำความสะอาดซอกฟันหลายอย่าง รวมทั้งไหมขัดฟัน (floss) หรือแปรงซอกฟัน ขึ้นอยู่กับว่าปัจเจกบุคคลชอบใช้อุปกรณ์ชนิดใด
# เกล็ดหิมะ
thumb|การจำแนกประเภทของเกล็ดหิมะในยุคแรกโดย Israel Perkins Warren

เกล็ดหิมะ เป็นผลึกน้ำแข็งเดี่ยว ๆ ที่มีขนาดใหญ่พอสมควร และอาจรวมกับเกล็ดหิมะอื่น แล้วตกลงสู่บรรยากาศของโลกเป็นหิมะKnight, C.; Knight, N.  (1973). Snow crystals. Scientific American, vol. 228, no. 1, pp. 100-107. เกล็ดหิมะแต่ละเกล็ดก่อเป็นรูปร่างรอบอนุภาคฝุ่นในมวลอากาศอิ่มตัวยิ่งยวดโดยดึงดูดละอองน้ำเมฆเย็นจัดซึ่งจะแช่แข็งและเกาะกันในรูปผลึก เกล็ดหิมะเกิดเป็นรูปทรงซับซ้อนเมื่อมันเคลื่อนผ่านอุณหภูมิและเขตความชื้นที่ต่างกันในบรรยากาศ ทำให้เกล็ดหิมะแต่ละเกล็ดมีรายละเอียดต่างกัน แต่สามารถจำแนกหมวดได้กว้าง ๆ เป็น 8 หมวด หิมะมองเห็นเป็นสีขาวแม้เกิดขึ้นจากน้ำแข็งใสไม่มีสี ทั้งนี้ เนื่องจากการสะท้อนกระจายในสเปกตรัมของแสงโดยผิวหน้าราบผลึกขนาดเล็กของเกล็ดหิมะ

 ระเบียงภาพ 
ภาพถ่ายของเกล็ดหิมะในรูปทรงต่าง ๆ โดย วิลสัน เบนต์ลีย์ (ค.ศ. 1865 – 1931):
# สถานีรถไฟโอมิยะ
สถานีรถไฟโอมิยะ  เป็นสถานีรถไฟในเขตโอมิยะ นครไซตามะ ประเทศญี่ปุ่น เป็นสถานีรถไฟชุมทางที่สำคัญแห่งหนึ่ง

เส้นทาง
เจอาร์ ตะวันออก
 ฮกไกโดชิงกันเซ็ง
 โทโฮกุชิงกันเซ็ง
 ยามางาตะชิงกันเซ็ง
 อากิตะชิงกันเซ็ง
 โจเอ็ตสึชิงกันเซ็ง
 โฮกูริกุชิงกันเซ็ง
 สายหลักโทโฮกุ (สายอุตสึโนมิยะ)
 สายทากาซากิ
 สายโชนัน-ชินจูกุ
 สายอูเอโนะ-โตเกียว
 สายเคฮิง-โทโฮกุ
 สายไซเกียว
 สายคาวาโงเอะ

รถไฟโทบุ
สายโทบุโนดะ

ขนส่งใหม่ไซตามะ
 สายอินะ ("นิวชัทเทิล")

แหล่งข้อมูลอื่น

East Japan Railway Company เว็บไซต์ (ภาษาอังกฤษ)
# เฟรเดริก เมนดี (นักฟุตบอลเกิดปี ค.ศ. 1988)
เฟรเดริก เมนดี (Frédéric Mendy; เกิดวันที่ 18 พฤศจิกายน ค.ศ. 1988) เป็นนักฟุตบอลชาวกินี-บิสเซาที่เกิดที่ประเทศฝรั่งเศส ปัจจุบันลงเล่นตำแหน่งกองหน้าให้กับวิตูรีอาในปรีไมราลีกา เขาเคยเล่นให้กับบีจี ปทุม ยูไนเต็ด ในฤดูกาล 2561

 สโมสรอาชีพ 
เมนดีเริ่มต้นเส้นทางอาชีพกับสโมสร Rezé ในฝรั่งเศส ต่อมาเป็นสโมสร Évreux FC 27 ก่อนที่จะย้ายไปสโมสร Etoile ในเอส.ลีกของสิงคโปร์Etoile FC Profile  หลังผ่านไป 23 นัด เขายิงได้ 15 ประตู เป็นผู้ทำประตูสูงสุดของเอส.ลีก เขายิงหนึ่งประตูในสิงคโปร์ลีกคัพ 2010 ต่อ Geylang Unitedhttp://www.sleague.com/Web/main.aspx?ID=,68e68380-9e0b-44b2-8a32-d06df7470ca6&AID=9a2204d9-4b06-4e06-8d9e-211ce2945880&NLT=300 ทำให้ต้นสังกัดอย่าง Etoile คว้าแชมป์ลีกคัพได้สำเร็จ เขายังยิงประตูใส่ Phnom Penh Crown ในการแข่งขันสิงคโปร์คัพ 2010 ซึ่งต้นสังกัดของเขาชนะไป 2-1 และผ่านเข้าไปถึงรอบก่อนรองชนะเลิศ

ฤดูกาลแรกกับ Etoile เมนดียิง 21 ประตูจาก 32 นัด ทำให้เขาได้รับรางวัลรองเท้าในฤดูกาล 2010 และยังพาทีมคว้าแชมป์ในฤดูกาลนั้น ต้นฤดูกาล 2011 เมนดีย้ายเข้าร่วมโฮม ยูไนเต็ด เขายิงประตูแรกให้กับโฮมในนาทีที่ 4 พบกับอัลบีเร็กซ์ นิอิงะตะ ก่อนจบลงด้วยชัยชนะของโฮม 2-1

ประตูที่ 5 ที่ทำได้กับสโมสร เกิดขึ้นในวันเมษาหน้าโง่ เมื่อเขายิงประตูตีเสมอในนาทีที่ 81 ต่อเทมปิเนสโรเวอร์ ช่วยพาโฮมทำสถิติไร้พ่าย 25 นัดติดต่อกัน

ในปี ค.ศ. 2013 เมนดีย้ายจากสิงคโปร์ไปยังโปรตุเกส และอีก 3 ปีถัดมา เขาย้ายไปร่วมสโมสรอุลซัน ฮุนได ในเคลีก

ในฤดูกาล 2017 เมนดีเซ็นสัญญาร่วมทีมเชจู ยูไนเต็ด เขายิงประตูแรกให้กับสโมสรในเอเอฟซีแชมเปียนส์ลีก นัดที่เสมอแอดิเลดยูไนเต็ด 3-3

เมนดี ย้ายมาร่วมทีมบางกอกกล๊าส ในเดือนพฤศจิกายน พ.ศ. 2560บางกอกกล๊าสคว้าตัวเมนดี และยิงประตูแรกให้กับสโมสรในนัดที่ 4 ของฤดูกาล 2561 เมื่อวันที่ 4 มีนาคม นัดเปิดลีโอสเตเดียมชนะการท่าเรือ 2-0บีจีเก็บชัยชนะนัดแรกของฤดูกาล2561 เหนือการท่าเรือ2-0 ต่อมาวันที่ 10 มีนาคม เขายิงหนึ่งประตู ช่วยให้ทีมของเขาบุกชนะชลบุรี 2-0 ที่ชลบุรีสเตเดียมบีจีบุกสอยฉลามชลคารัง ซิวชัย 2 เกมรวด และในวันที่ 1 เมษายน เขาทำหนึ่งประตูในวันเมษาหน้าโง่อีกครั้ง นัดที่บางกอกกล๊าสบุกเสมอเมืองทอง ยูไนเต็ด ที่เอสซีจีสเตเดียม 2-2ไล่ชัปปุยส์!เมืองทองตายยากตีเจ๊าบีจี 2-2 1 เมษายน 2018

 ทีมชาติ 
เมนดีเกิดที่ Évreux ในประเทศฝรั่งเศส แต่มีสัญชาติกินี-บิสเซา เขาถูกเรียกตัวติดทีมชาติกินี-บิสเซา และลงเล่นนัดแรกในรอบคัดเลือกแอฟริกาคัพออฟเนชันส์ 2017 นัดที่ชนะแซมเบีย ซึ่งเขายิงประตูได้ด้วย

 ประตูในนามทีมชาติ 
สกอร์ของกินี-บิสเซาจะขึ้นต้นก่อน

 ลำดับ  วันที่  สนาม  คู่แข่ง  สกอร์  ผล  การแข่งขัน 1.  4 มิถุนายน ค.ศ. 2016  Estádio 24 de Setembro, บิสเซา, กินี-บิสเซา    2–1  3–2  แอฟริกาคัพออฟเนชันส์ 2017 รอบคัดเลือก 2.  8 September 2018  Estádio do Zimpeto, Maputo, Mozambique    2–2  2–2  2019 Africa Cup of Nations qualification 3.  10 October 2018  Levy Mwanawasa Stadium, Ndola, Zambia    1–2  1–2  2019 Africa Cup of Nations qualification 4.  23 March 2019  Estádio 24 de Setembro, Bissau, Guinea-Bissau    2–2  2–2  2019 Africa Cup of Nations qualification
# สะพานเฉลิมวันชาติ
สะพานเฉลิมวันชาติ หรือที่นิยมเรียกกันว่า สะพานวันชาติ เป็นสะพานแห่งหนึ่งในพื้นที่แขวงบวรนิเวศ และแขวงบ้านพานถม เขตพระนคร กรุงเทพมหานคร เป็นสะพานที่ข้ามคลองรอบกรุง ในส่วนของคลองบางลำพู

สะพานนี้ จอมพล แปลก พิบูลสงคราม นายกรัฐมนตรี จัดสร้างขึ้นใน พ.ศ. 2483 เพื่อเป็นที่ระลึกวันชาติไทย

ชุมชนรอบ ๆ สะพานเฉลิมวันชาติ เป็นชุมชนที่มีประวัติความเป็นมาอย่างยาวนาน โดยเป็นชุมชนของช่างฝีมือในเรื่องการทำเครื่องถม แม้ปัจจุบันอาชีพดังกล่าวจะไม่ได้รุ่งเรืองเหมือนดังในอดีต แต่ก็ยังมีชุมชน คือ "ชุมชนบ้านพานถม" ปรากฏอยู่ และยังเป็นแหล่งที่รวบรวมร้านจำหน่ายธงชาติ รวมถึงธงอื่น ๆ กรอบรูป และตราสัญลักษณ์ต่าง ๆ ไว้เป็นจำนวนมากอีกด้วย โดยเริ่มมาจากร้านคลังเสาธง ของหลวงสิทธิบรรณาการ อดีตข้าราชการที่ลาออกจากราชการมาเปิดร้านจำหน่ายธงชาติเป็นร้านแรกที่นี่ และต่อมาได้เปลี่ยนชื่อเป็น ร้านธงบรรณาการ ซึ่งปัจจุบันก็ยังคงเปิดดำเนินกิจการอยู่

สถานที่สำคัญใกล้เคียง
thumb|left|ซากกำแพงเมืองกรุงเทพมหานคร อันเป็นส่วนหนึ่งของป้อมยุคนธร บริเวณหน้าวัดบวรนิเวศวิหาร ใกล้กับสะพานและทางแยก
วัดบวรนิเวศวิหาร
โรงเรียนวัดบวรนิเวศ
ป้อมยุคนธร
วงเวียนสิบสามห้าง
วัดตรีทศเทพวรวิหาร
โรงเรียนสตรีวิทยา
หอศิลป์สมเด็จพระนางเจ้าสิริกิติ์ พระบรมราชินีนาถ
# เอ็นจีวา ราโคโตฮารีมาลาลา
เอ็นจีวา ราโคโตฮารีมาลาลา (Njiva Rakotoharimalala) (เกิดวันที่ 6 สิงหาคม ค.ศ. 1992) เป็นนักฟุตบอลชาวมาดากัสการ์ ปัจจุบันลงเล่นในตำแหน่งกองกลางให้กับราชบุรี ในไทยลีก

 สโมสรอาชีพ 
 ราชบุรี มิตรผล 
เอ็นจีวา ย้ายมาร่วมทีมราชบุรี มิตรผล เมื่อวันที่ 20 ธันวาคม พ.ศ. 2560

 สุโขทัย 
สุโขทัยเซ็นสัญญายืมตัวเอ็นจีวาจากราชบุรีเมื่อวันที่ 5 มกราคม พ.ศ. 2561สุโขทัย ยืมตัวเอ็นจีวาจากราชบุรี เอ็นจีวายิงประตูแรกให้กับสุโขทัยในไทยลีก เมื่อวันที่ 18 กุมภาพันธ์ พ.ศ. 2561 นัดที่สุโขทัยเปิดสนามทุ่งทะเลหลวงชนะเชียงราย ยูไนเต็ด 2-0 ต่อมาวันที่ 4 มีนาคม เอ็นจีวายิงสองประตูในนัดที่สุโขทัยเปิดบ้านแซงชนะชัยนาท ฮอร์นบิล 4-2สุโขทัยพลิกแซงชัยนาท 4-2 และเมื่อวันที่ 11 มีนาคม เขาทำประตูในนัดที่สุโขทัยบุกไปแพ้นครราชสีมาที่สนามกีฬาเฉลิมพระเกียรติฯ 1-2นครราชสีมาดับซ่าสุโขทัย 2-1 หยุดสถิติชนะรวด

วันที่ 1 เมษายน พ.ศ. 2561 เอ็นจีวาทำประตูในนัดที่สุโขทัยเปิดบ้านเอาชนะอุบล ยูเอ็มที ยูไนเต็ด 1-0

 ประตูในนามทีมชาติ 
อ้างอิง:
 
 ลำดับ  วันที่  สนาม  คู่แข่ง  สกอร์  ผล  การแข่งขัน 1.  20 พฤษภาคม ค.ศ. 2015  Royal Bafokeng Stadium, Phokeng, แอฟริกาใต้    1–0  2–0  2015 COSAFA Cup2.4 August ค.ศ. 2015Stade Michel Volnay, Saint-Pierre, Réunion0–30–42015 Indian Ocean Island Games 3.  10 ตุลาคม ค.ศ. 2015  Mahamasina Municipal Stadium, อันตานานารีโว, มาดากัสการ์  สาธารณรัฐแอฟริกากลาง 2–0  3–0  ฟุตบอลโลก 2018 รอบคัดเลือก 4.  13 พฤศจิกายน ค.ศ. 2015  Mahamasina Municipal Stadium, อันตานานารีโว, มาดากัสการ์   2–0  2–2  ฟุตบอลโลก 2018 รอบคัดเลือก 5.  29 เมษายน ค.ศ. 2017  Bingu National Stadium, ลิลองเว, มาลาวี   1–0  1–0  แอฟริกาเนชันส์แชมเปียนชิป 2018 รอบคัดเลือก6.16 July ค.ศ. 2017Mahamasina Municipal Stadium, Antananarivo, Madagascar1–12–2แอฟริกาเนชันส์แชมเปียนชิป 2018 รอบคัดเลือก7.2–18.23 July ค.ศ. 2017Estádio do Zimpeto, Maputo, Mozambique0–20–2แอฟริกาเนชันส์แชมเปียนชิป 2018 รอบคัดเลือก9.16 October ค.ศ. 2018Vontovorona Stadium, อันตานานารีโว, มาดากัสการ์1–01–02019 Africa Cup of Nations qualification 10.  7 September 2021  National Stadium, Dar es Salaam, Tanzania    1–2  2–3  2022 FIFA World Cup qualification 11.  10 October 2021  Mahamasina Municipal Stadium, Antananarivo, Madagascar    1–0  1–0 12.  5 June 2022  Mahamasina Municipal Stadium, Antananarivo, Madagascar    1–0  1–1  2023 Africa Cup of Nations qualification 13.  20 November 2023  Stade Municipal d'Oujda, Oujda, Morocco    1–0  3–0  2026 FIFA World Cup qualification 14.  2–0

 เกียรติประวัติ 
CNaPS Sport
 ทีเอชบีแชมเปียนส์ลีก: 2014, 2015, 2016

รางวัลส่วนตัว
 ผู้เล่นยอดเยี่ยมประจำเดือนของไทยลีก: ตุลาคม 2566
# ฟังก์ชันแฮชเข้ารหัส
ฟังก์ชันแฮชเข้ารหัส (อังกฤษ: cryptographic hash function) เป็นกลุ่มของฟังก์ชันแฮชที่มีคุณสมบัติพิเศษที่ทำให้เหมาะกับการประยุกต์ใช้ในวิทยาการเข้ารหัสลับ  ฟังก์ชันแฮชเชิงรหัสลับเป็นขั้นตอนวิธีทางคณิตศาสตร์ที่แปลงข้อมูลที่มีขนาดต่าง ๆ ให้เป็นสตริงฐานสองที่มีขนาดคงที่ เรียกว่า ค่าแฮช และมักถูกออกแบบให้เป็นฟังก์ชันทางเดียว นั่นคือฟังก์ชันที่ไม่สามารถหาค่าย้อนกลับได้  วิธีการเดียวในการสร้างข้อมูลนำเข้ากลับมาของฟังก์ชันแฮชเชิงรหัสลับในอุดมคติคือการค้นหารูปแบบที่เป็นไปได้ทั้งหมด (brute-force search) ของข้อมูลนำเข้าเพื่อตรวจสอบว่าค่าใดให้ผลลัพธ์ที่ตรงกับค่าที่ต้องการ หรือใช้ตารางรุ้ง (rainbow table) ของค่าแฮชที่มีการคำนวณไว้ก่อนแล้ว
# ซีเชลล์
ซีเชลล์ (Zsh หรือ Z Shell) เป็น เชลล์ยูนิกซ์ ที่สามารถใช้เป็นเชลล์ปฏิสัมพันธ์ และเป็นตัวแปลคำสั่งภาษาที่ทรงพลังสำหรับการเขียนเชลล์สคริปต์ ซีเชลล์เป็นส่วนขยายของบอร์นเชลล์ที่ได้รับการปรับปรุงเป็นอย่างมาก รวมถึงการเพิ่มฟังก์ชันบางประการของแบช เคเชลล์ และทีซีเชลล์

 ต้นกำเนิด 
พอล ฟอลสเตด เขียนซีเชลล์เวอร์ชันแรกในปีคริสต์ศักราช 1990 ขณะเป็นนักเรียนที่มหาวิทยาลัยพรินซ์ตัน ชื่อซีเชลล์มีที่มาจากชื่อล็อกอิน "zsh" ของศาสตราจารย์ที่มหาวิทยาลัยเยลนามว่า Zhong Shao (ซึ่งขณะนั้นเป็นผู้ช่วยศาสตราจารย์ที่มหาวิทยาลัยพรินซ์ตัน)

 คุณสมบัติต่าง ๆ 
thumb|เครื่องมือปรับแต่งสำหรับผู้ใช้ซีเชลล์ใหม่
ซีเชลล์มีคุณสมบัติเช่น:
 ระบบเติมคำสั่งให้สมบูรณ์ (command-line completion) แบบปรับแต่งได้ ที่รองรับทั้งการเติมคำสั่งและอาร์กิวเมนต์ของโปรแกรม ซึ่งรองรับโปรแกรมหลายร้อยโปรแกรมมาแต่ตั้งต้น
 การเรียกดูประวัติการเรียกคำสั่งข้ามเชลล์ทั้งหมดที่เรียกใช้อยู่
 รองรับการทำ file globbing ซึ่งช่วยในการระบุชื่อไฟล์โดยไม่จำเป็นต้องรันคำสั่งเพิ่มเติม (เช่น คำสั่ง find)
 ปรับปรุงการจัดการตัวแปร/อาเรย์
 รองรับการป้อนเข้าคำสั่งแบบหลายบรรทัดในบัฟเฟอร์เดียว
 การตรวจการสะกด
 โหมดความเข้ากันได้ที่หลากหลาย กล่าวคือซีเชลล์สามารถทำตัวเหมือนเป็นบอร์นเชลล์ เมื่อถูกรันด้วย /bin/sh
 บรรทัดรับคำสั่งที่สามารถตกแต่งได้ รวมถึงความสามารถในการแสดงข้อมูลบริเวณด้านขวาของหน้าจอ และซ่อนข้อมูลนั้นเมื่อพิมพ์คำสั่งที่ยาว
 มอดูลสำหรับความสามารถอื่นที่เรียกใช้ได้เพิ่มเช่น ตัวควบคุม TCP และ Unix domain socket ขนาดเต็ม, ไคลเอนต์ FTP, และส่วนขยายฟังก์ชันทางคณิตศาสตร์
 คำสั่ง where ซึ่งทำหน้าที่เหมือนคำสั่ง which แต่แตกต่างกันที่จะแสดงรายการคำสั่งทั้งหมดที่ถูกระบุใน $PATH
 ความสามารถในการตั้งชื่อไดเร็กทอรี ทำให้สามารถตั้งชื่อเช่น ~mydir ซึ่งมีคุณลักษณะคล้าย ~ และ ~user

 Oh My Zsh 
thumb|ซีเชลล์ภายใต้ธีม Agnoster ทำงานบนโปรแกรมเลียนแบบเทอร์มินัล Konsole
เว็บไซต์ชุมชนที่ใช้ชื่อว่า "Oh My Zsh" รวบรวมโปรแกรมเสริมและธีมจากแหล่งภายนอกสำหรับซีเชลล์ ภายในปี ค.ศ. 2016 กรุโค้ดโปรแกรมบนกิตฮับของ Oh My Zsh มีผู้ร่วมเขียนมากกว่า 1,000 คน ปลั๊กอินมากกว่า 200 โปรแกรม และธีมมากกว่า 140 แบบ
นอกจากนั้น Oh My Zsh ยังมาพร้อมกับเครื่องมือที่คอยจัดการปรับปรุงเวอร์ชันของปลั๊กอินและธีมอยู่เสมอ
# สนามฟุตบอลเมนดิซอร์โรตซา
สนามฟุตบอลเมนดิซอร์โรตซา  หรือ สนามฟุตบอลเมนดิซอร์โรซา  เป็นสนามฟุตบอลในเมืองบิโตเรีย ประเทศสเปน และเป็นสนามเหย้าของสโมสรฟุตบอลเดปอร์ติโบอาลาเบส เปิดใช้งานเมื่อวันที่ 27 เมษายน ค.ศ. 1924 เป็นสนามฟุตบอลที่เก่าแก่เป็นอันดับที่สามของประเทศ รองจากเอลโมลินอนและเม็สตัลยา

ภายหลังเปิดใช้งาน ได้มีการปรับปรุงสนามอยู่หลายครั้ง ครั้งสำคัญที่สุดคือการขยายความจุในปี ค.ศ. 1999 เป็นการสร้างอัฒจันทร์ที่มุมสนาม ทำให้มีความจุเพิ่มเป็น 19,840 ที่นั่งจนมาถึงปัจจุบัน ในเดือนธันวาคม ค.ศ. 2016 โฆเซอัน เกเรเฆตา ประธานสโมสร ประกาศแผนขยายและปรับปรุงสนาม โดยจะขยายความจุให้ถึง 32,000 ที่นั่ง

 ระเบียงภาพ
# มิสยูลีก
มิสยูลีก (Miss U-League)หรือ มิสแคนนอนยูลีก (Miss Canon U-League) เป็นการประกวด นักศึกษาสาว ในงานฟุตบอลยูลีก โดยคัดเลือกจากนักศึกษาจากมหาวิทยาลัยที่ร่วมโครงการฟุตบอลยูลีก ผู้จัดการประกวดคือ บริษัท อาดามัส อินคอร์ปอเรชั่นจำกัด (มหาชน) ซึ่งได้เซ็นสัญญาคว้าลิขสิทธิ์โครงการยูลีกเป็นเวลา 3 ปี ด้วยงบประมาณกว่า 30 ล้านบาท โดยเริ่มตั้งแต่การแข่งกัน ฟุตบอลยูนิเวอร์ซิตี้ลีกปี 2007 เป็นต้นมา

 ประวัติ 
มิสยูลีกมีขี้นครั้งแรกในการแข่งขันฟุตบอล ไทยแลนด์ ยูนิเวอร์ซิตี้ลีก ตั้งแต่ครั้งที่ 2 ในปีพ.ศ. 2541 เพื่อสร้างสีสันให้กับกิจกรรมฟุตบอล

 เงื่อนไขการเข้าประกวด 
รายละเอียดจากเว็บไซต์ของการประกวดมิสแคนนอนยูลีก ประจำปี 2010   . เรียกข้อมูลเมื่อ 22 พฤษภาคม พ.ศ. 2561. ผู้สมัครจำเป็นต้องมีเงื่อนไขดังนี้
 1.เพศหญิง / สัญชาติไทย
 2.มีอายุครบ 18 ปี โดยบริบูรณ์ และไม่เกิน 24 ปี
 3.ส่วนสูง 160 ซม. ขึ้นไป
 4.กำลังศึกษาอยู่ในระดับอุดมศึกษา ตั้งแต่ ปีที่ 1 – ปีที่ 4
 5.เป็นโสด ไม่เคยผ่านการสมรสทางกฎหมาย หรือขนบธรรมเนียมประเพณี หรือพิธีกรรมทางศาสนาใดๆ ทั้งในและต่างประเทศ และไม่เคยมีบุตรมาก่อนจนถึงวันประกวด
 6.ไม่เคยมีประวัติอาชญากรรม หรือประกอบอาชีพผิดกฎหมาย หรือ มีความประพฤติ หรือประวัติความประพฤติอันเป็นที่รังเกียจ ของสังคม อาทิเช่น การถ่ายภาพนิ่งวีดีโอ หรือการโชว์เรือนร่างในลักษณะอื่นใด ซึ่งเป็นการขัดต่อศีลธรรมและประเพณีอันดีงาม อันจะนำความเสื่อมเสียมาสู่ตำแหน่งมิสยูลีก
 7.มีสุขภาพดี ไม่เป็นโรคที่ร้ายแรงหรือเป็นที่รังเกียจของสังคม และ/หรือโรคที่เกี่ยวกับความงาม
 8.มีบุคลิกภาพดี กล้าแสดงออก มีความรอบรู้ มนุษย์สัมพันธ์ดี
 9.ไม่มีภาระผูกพันกับองค์กร หรือหน่วยงานใดในการร่วมกิจกรรม และถ่ายแบบโฆษณา หรืออื่นๆ

 รายชื่อมิสยูลีก 
 พ.ศ. 2540 ในการแข่งขันฟุตบอลปีแรก ยังไม่มีการประกวดมิสยูลีก
 พ.ศ. 2541 อภิสรา เกิดชูชื่น (ดาว) - จาก มหาวิทยาลัยเกษตรศาสตร์
 พ.ศ. 2542 วรนารี ชินะวานิช (จ๋า) - จาก มหาวิทยาลัยหอการค้าไทย
 พ.ศ. 2543 ทิชา สุทธิธรรม (ซอส) - จาก จุฬาลงกรณ์มหาวิทยาลัย
 พ.ศ. 2544 กาญจนา บู่ทองคำ (เมย์) - จาก มหาวิทยาลัยเกษตรศาสตร์
 พ.ศ. 2545 พิจิตตรา กฤษมณี (ออม) - จาก มหาวิทยาลัยธุรกิจบัณฑิตย์
 พ.ศ. 2546 อามิกา นิชนันท์ (หญิง) - จาก จุฬาลงกรณ์มหาวิทยาลัย
 พ.ศ. 2547 ศสิภา รอดน้อย (อ้อม) - จาก มหาวิทยาลัยธรรมศาสตร์
 พ.ศ. 2548-2549 ฟ้ารุ่ง ยุติธรรม  (กวาง) - จาก มหาวิทยาลัยเทคโนโลยีราชมงคลธัญบุรี
 พ.ศ. 2549-2550 ชมพูนุช ลออวรรณากร (น้ำผึ้ง) - จาก สถาบันเทคโนโลยีพระจอมเกล้าเจ้าคุณทหารลาดกระบัง
 พ.ศ. 2550-2551 วรวิตา จันทร์หุ่น (แนนต์) - จาก จุฬาลงกรณ์มหาวิทยาลัย
 พ.ศ. 2551-2552 ปรารถนา ยะรังษี (เนย) - จาก มหาวิทยาลัยรามคำแหง
 พ.ศ. 2552-2553 ปณัญชา ยิ่งประเสริฐ (ฝ้าย) - จาก จุฬาลงกรณ์มหาวิทยาลัย
 พ.ศ. 2553-2554 เกวลิน ศรีวรรณา (ยีน) - จาก มหาวิทยาลัยศรีนครินทรวิโรฒ

 ทำเนียบผู้ชนะ
# บาลาอิโดส
สนามกีฬาเทศบาลบาลาอิโดส  หรือที่เรียกว่า อาบังกา-บาลาอิโดส  ด้วยเหตุผลด้านผู้สนับสนุน เป็นสนามกีฬาในเมืองบิโก แคว้นกาลิเซีย ประเทศสเปน และเป็นสนามเหย้าของเซลตาเดบิโก ความจุ 29,000 ที่นั่ง

 การแข่งขันระหว่างประเทศ 
 ฟุตบอลทีมชาติสเปน 
 วันที่  คู่แข่ง  ผล  การแข่งขัน 2 เมษายน ค.ศ. 1933   3–0  กระชับมิตร 26 กันยายน ค.ศ. 1979   1–1  กระชับมิตร 23 มกราคม ค.ศ. 1980   1–0  กระชับมิตร 19 มกราคม ค.ศ. 1994   2–2  กระชับมิตร 25 มีนาคม ค.ศ. 1998   4–0  กระชับมิตร 13 พฤศจิกายน ค.ศ. 1999   0–0  กระชับมิตร 18 พฤศจิกายน ค.ศ. 2014   0–1  กระชับมิตร

 ฟุตบอลโลก 1982 
สนามเคยใช้จัดแข่งขันฟุตบอลโลก 1982 ทั้งหมดสามนัด โดยเป็นนัดของฟุตบอลทีมชาติอิตาลีทั้งหมด
# เจ้าอินทโฉม
เจ้าอินทโฉม หรือ อินทโสม  เป็นพระมหากษัตริย์องค์ที่ 3 แห่งราชวงศ์ล้านช้างหลวงพระบาง พระมหากษัตริย์และพระบรมวงศานุวงศ์ส่วนใหญ่ของราชวงศ์หลวงพระบาง รวมทั้งในสมัยราชอาณาจักรลาว ล้วนสืบเชื้อสายมาจากพระองค์ 

พระประวัติ

เจ้าอินทโฉม เป็นโอรสของ เจ้าราชวงษ์  และ เจ้านางจันทรกุมารี ขนิษฐาใน เจ้าอินทกุมาร เจ้าเมืองศรีฟ้าวาหะหัวขาว(เชียงรุ่ง) พระราชบิดาของพระองค์ลักลอบเป็นชู้ กับ พระชายาของพระอัยกา คือ พระเจ้าสุริยวงศาธรรมิกราช พระบิดาจึงถูกโทษประหาร เป็นเหตุให้ อาณาจักรล้านช้าง ขาดรัชทายาทที่ชัดเจน ขณะนั้น พระเจ้ากิ่งกิสราช และ เจ้าอินทโฉม ซึ่งเป็นพระราชนัดดาใน พระเจ้าสุริยวงศาธรรมิกราช ทรงพระเยาว์อยู่มาก ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของ พระเจ้าสุริยวงศาธรรมิกราช นำไปสู่การแยกอาณาจักรล้านช้างเป็น 3 อาณาจักรในที่สุด เมื่อครั่งที่พระเชษฐา(พระเจ้ากิ่งกิสราช) ขึ้นครองราชสมบัติล้านช้างหลวงพระบางพระองค์กับ เจ้าองค์คำได้ร่วมกันก่อกบฏ แต่ไม่สำเร็จจึงได้หนีถูกเนรเทศไปอยู่ครองเมืองเชียงขอม เมื่อพระเจ้ากิ่งกิสราช สวรรคตลง เหล่าขุนนางได้เชิญ  เจ้าองค์คำ ขึ้นครองราชสมบัติ พระองค์จึงได้รวบรวมไพล่พลมาตีเมืองหลวงพระบางอีกครั่งแต่ เจ้าองค์คำ ไม่คิดสู้จึงได้หนีไปบวชที่เชียงใหม่ หนังสือ ลับดับกษัตริย์ลาว กรมศิลปากร 

 พระกรณียกิจ 

พงศาวดาลฉบับลูกขุนกล่าวว่า เมื่อ เจ้าอินทโฉม ขึ้นครองเมืองหลวงพระบางก็ไม่ได้อ่อนน้อมต่อญวนเจ้าเวียดนามจึงแต่งให้ องเจียงเทียมตาเจ็ก คุมกองทัพลงมาตีเมืองหลวงพระบาง เจ้าอินทโฉมจึงให้ เจ้าอินทรพรหม พระโอรสคุมกองทัพไปต่อรบกับญวน ขับไล่ญวนแตกหนีไป

 พระโอรส-พระธิดา 

เจ้าอินทโฉม ทรงมีชายาก่อนที่จะทรงครองราชอยู่ ๒ ท่าน คือ เจ้านางอุบะ และพระธิดาในเจ้าอินทรกุมาร เมืองได้ครองราชจึงได้เชิญ เจ้านางแทนสาว และ เจ้านางแทนคำ มาเป็นอัครมเหสี ทรงมีโอรสธิดาทั้งหมด 17  พระองค์
ประสูติแด่ เจ้านางแทนสาว พระธิดาใน พระเจ้ากิ่งกิสราช ได้แก่
 มันธาตุราช
 เจ้าอินทพรหม
 เจ้าสุริยวงศ์
ประสูติแค่ เจ้านางแทนคำ  พระธิดาใน พระเจ้ากิ่งกิสราช ได้แก่
 เจ้าโชติกะ
 เจ้านางแก้วสาวสวรรค์
 เจ้าอนุทะกุมาร
 เจ้านาคเสนกุมาร
 เจ้านางศรีคำกอง
ประสูติแด่ มเหสีซ้ายเจ้านางพระธิดาใน เจ้าอินทกุมาร พระนางทรงสิ้นพระชนม์จากการที่ถูกควายขวิดตาย 
 เจ้าภูมืด
 เจ้าราชบุตรโฮงใต้
ประสูติแด่ เจ้านางอุบะ มเหสีขวา ได่แก่
  เจ้าสุระ
  เจ้าองค์เอก
 เจ้าเชษฐา 
 เจ้าโรงท่า
ประสูติแด่ เจ้านางดวงบุบผา  พระสนม ได้แก่
 เจ้าชูพุด
 เจ้าทัด
 นางอุบลวรรณา

  อ้างอิง 

https://th.wikisource.org/wiki/%E0%B8%9E%E0%B8%87%E0%B8%A8%E0%B8%B2%E0%B8%A7%E0%B8%94%E0%B8%B2%E0%B8%A3%E0%B8%A5%E0%B9%89%E0%B8%B2%E0%B8%99%E0%B8%8A%E0%B9%89%E0%B8%B2%E0%B8%87
# ถนนบูรพา
ถนนบูรพา  เป็นถนนสั้น ๆ สายหนึ่งในพื้นที่แขวงวังบูรพาภิรมย์ เขตพระนคร กรุงเทพมหานคร  เป็นถนนที่เชื่อมระหว่างถนนพาหุรัด กับถนนเจริญกรุง 

ถนนบูรพา เดิมมีชื่อว่า "ถนนบุรพา" แต่ต่อมาได้เรียกเพี้ยนเป็น "ถนนบูรพา" เช่นปัจจุบัน โดยเรียกตามวังบูรพาภิรมย์ วังที่ประทับของสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช สมเด็จพระอนุชาในพระบาทสมเด็จพระจุลจอมเกล้าเจ้าอยู่หัว ที่ถนนเส้นนี้ตัดผ่านบริเวณด้านหลัง  เป็นถนนที่พระบาทสมเด็จพระจุลจอมเกล้าเจ้าอยู่หัวได้โปรดเกล้าฯ ให้มีการตัดถนนขึ้นเพื่อรองรับความเจริญทางการค้าที่กำลังเฟื่องฟูในย่านพาหุรัด ทำให้ทั้งชาวไทยและชาวต่างชาติมีเส้นทางคมนาคมที่สะดวกยิ่งขึ้น

ปัจจุบัน บริเวณรอบ ๆ ถนนบูรพาเป็นที่ตั้งของร้านจำหน่ายอาวุธปืนเป็นจำนวนมาก เช่นเดียวกับถนนสายอื่น ๆ ที่อยู่รอบด้าน และยังเป็นฟากหนึ่งของห้างสรรพสินค้าดิโอลด์สยามพลาซ่าอีกด้วย
# การสังหารหมู่ที่มาลเมดีย์
การสังหารหมู่ที่มาลเมดีย์ เป็นอาชญากรรมสงครามซึ่งเชลยศึกทหารอเมริกัน 84 นายถูกสังหารโดยทหารเยอรมันผู้ที่จับกุมใกล้กับมาลเมดีย์ ประเทศเบลเยียมในช่วงสงครามโลกครั้งที่สอง การสังหารหมู่ครั้งนี้เกิดขึ้นเมื่อวันที่ 17 ธันวาคม ค.ศ. 1944 ที่สี่แยก Baugnez โดยสมาชิกของ คัมพ์กรุพเพอ ไพร์เพอร์(Kampfgruppe Peiper)(ส่วนหนึ่งของกองพลพันเซอร์เอ็สเอ็สที่ 1) หน่วยกองกำลังรบเยอรมันในช่วงยุทธการตอกลิ่ม

คำนี้ยังได้ใช้กันโดยทั่วไปกับหนึ่งในการสังหารหมู่โดยหน่วยรบเดียวกันในวันเดียวกันและวันต่อๆไป ซึ่งเป็นหัวข้อของการพิจารณาคดีการสังหารหมู่ที่มาลเมดีย์ ส่วนหนึ่งของการพิจารณาคดีดาเคา เมื่อปี ค.ศ. 1946 การพิจารณาคดีนี้เป็นจุดสำคัญของโต้เถียง
# พีดัม
พีดัม (, ? – 26 กุมภาพันธ์ 647 (17 มกราคมตามปีจันทรคติ) หรือ องค์ชายกัลมุน เขาเป็นที่รู้จักในฐานะผู้นำกบฏต่อต้าน พระนางช็อนด็อกแห่งชิลลา หนึ่งใน สามราชอาณาจักรเกาหลี ก่อนการกบฏของเขา เขาดำรงตำแหน่ง ซังแดดึง (ขุนนางชั้นสูงสุดในราชสำนัก)

โดยพีดัมได้ประกาศคำขวัญว่า สตรีไม่อาจปกครองประเทศได้ และยังได้อ้างอีกว่าดาวประจำพระองค์ของพระนางช็อนด็อกได้หายไปจากท้องฟ้าซึ่งบางตำนานได้กล่าวไว้ว่าคิมยูชินแม่ทัพใหญ่แห่งชิลลาได้แนะนำให้ชักว่าวพร้อมกับแสงสว่างขึ้นไปตรงจุดที่ดาวประจำพระองค์เคยอยู่เพื่อยืนยันว่าดาวประจำพระองค์ยังอยู่ทำให้ทหารของชิลลาภายใต้การบัญชาการของคิมยูชินและ คิมอัลช็อน สามารถเข้าปราบปรามกบฏของพีดัมลงได้สำเร็จพร้อมกับจับพีดัมประหารชีวิตเมื่อวันที่ 26 กุมภาพันธ์ ค.ศ. 647 หรือ 9 วันหลังจากพระนางช็อนด็อกสวรรคตแต่บางตำนานบอกว่าพีดัมถูกสังหารในสนามรบ

ซึ่งบางตำนานได้กล่าวเอาไว้ว่าพีดัมหรือองค์ชายกัลมุนเป็นพระสวามีของพระนางช็อนด็อกพร้อมกับแม่ทัพตระกูลคิมโดยสันนิษฐานว่าอาจจะเป็นคิมยูชิน